Ангел Попов
Пътеводна обич

chitanka.info

Мамо, мамо, минаха години,

не люлееш вече своя син

и косите тъмно — кадифени

посребрил е ранният жасмин.

Твойта младост, срещи и раздели

хоризонтът скрива свечерен,

но очите твои заблестели

пътеводна обич са за мен.

Тя ме връща вечно у дома ми,

дето волно детство съм живял

и лети през спомени духа ми

за сърдечна среща закопнял.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.